Naši zbori

Prešerni december: Sem slišal peti III
2022-12-10 19:00 - 21:00 (Europe/Ljubljana) | Glavni trg Kranj, Glavni trg 2, Kranj, Gorenjska, 4000, Slovenia
Sem slišal peti je srečanje oktetov in malih vokalnih skupin. Na Glavnem trgu bodo nastopili KD Gorenjski oktet, Oktet Mi (Mengeš), Vokalna skupina Karina (Hrpelje Kozina), Vokalna skupina in spiritu (Vojnik) in Oktet Gallus (Ribnica).
Vabljeni, da se nam in našim odličnim pevskim gostom prisluhnete na koncertu, kjer bodo zazvenele najrazličnejše skladbe; od ljudskih do božičnih. Za vsaka ušesa nekaj …

ŽIVLJENJA KROG
2022-06-12 19:00 | Turistična kmetija Matijovc, Podbrezje, Gorenjska, Slovenia
Po dolgem coronskem postu vas pevci G8 skupaj z našo umetniško vodjo Evo Jelenc Drozg vabimo, da nam prisluhnite na koncertu Življenja krog.
S tem programom se bomo predstavili na festivalu moškega petja Rencontres Internationales de Choeurs d’Hommes Vallée de Joux v Švici, kamor odhajamo kot ena izmed petih povabljenih skupin.
Koncert sestavljajo skladbe, ki nas popeljejo skozi življenjski krog; od rojstva do slovesa s tega sveta.
Program obsega skladbe železnega oktetovskega repertoarja, nekatere redkeje izvajane skladbe iz zborovske zakladnice vse do skladb slovenskih skladateljev mlajše generacije.
Koncerti se bodo odvili na naslednjih lokacijah:
*nedelja 12.06.2022 ob 19:00, Turistična kmetija Matijovc
*petek 17.06.2022 ob 20:30, atrij Pavšlarjeve hiše Kranj
*nedelja 19.06.2022 ob 20:00, cerkev sv. Katarine Aleksandrijske Lom pod Storžičem
Vabljeni, da nam prisluhnete in skupaj poustvarimo lepe pevske večere.

Sem slišal peti II
2019-12-14 19:00 | Glavni trg Kranj, Glavni trg 2, Kranj, Gorenjska, 4000, Slovenia
Odmevno srečanje oktetov in malih vokalnih skupin je pevce Gorenjskega okteta vzpodbudilo, da tudi letos v Prešernovo mesto povabijo pevske skupine iz Slovenije in zamejstva. Zazvenele bodo najrazličnejše adventno in božično obarvane melodije. Našlo so bo tudi marsikaj iz zakladnice popevk in narodno zabavne glasbe.
V goste prihajajo Kvintet Donet iz Podjune na avstrijskem Koroškem, Oktetek iz Črnuč, Koroški oktet z Raven na Koroškem, Oktet Valvazor iz Litije, dekliška Vokalna skupina Kolorina iz Vojnika in Škofjeloški oktet.

Dum vivimus, vivamus! (Žívimo, dokler živimo)
2019-11-30 - 2019-12-02 | Gimnazija Kranj, Koroška c. 13, Kranj, Gorenjska, 4000, Slovenia
Gimnazija Kranj, 30.november ob 19:00
Baročna dvorana Radovljica 1.december ob 20:00
Gorenjski oktet praznuje petletnico delovanja. V prvem letu delovanje je izdal zgoščenko Božične pesmi Jeseni 2016 je Gorenjski oktet izdal svojo drugo, tokrat dvojno, zgoščenko z naslovom Ljubim pisana polja.Takoj zatem je oktet obiskal naše rojake v Argentini.
Oktet še vedno posega po glasbeni zakladnici predvsem slovenskih ljudskih in umetnih pesmi; zanj pa so slovenski skladatelji napisali tudi kar nekaj novitet, na kar smo še posebej ponosni. Praktično vse te skladbe bomo predstavili tudi na jubilejnem koncertu.
Na regijskem tekmovanju odraslih pevskih zasedb za svoja nastopa redno prejema zlato plaketo. V decembru 2018 smo v okviru organizirali uspešno in odmevno srečanje oktetov in malih vokalnih skupin »Sem slišal peti«, ki so se ga udeležile priznane skupine iz Slovenije in zamejstva. Prireditev bo doživela letos drugo izvedbo. Med projekti v letu 2020 omenimo le udeležbo na festivalu moških zborov “Rencontres internationales de choeursd’hommes Vallée de Joux” junija 2020, kot ena zmed petih povabljenih zasedb.
Januarja 2019 je umetniške vajeti vodenja okteta prevzela Eva Jelenc Drozg.
Nastop bo obogatila odlična mlada sopranistka Neža Vasle

Koncert zbora Guissepe Peresson
2019-11-23 19:00 | Gimnazija Kranj, Koroška c. 13, Kranj, Gorenjska, 4000, Slovenia
Gostimo zbor iz regije tako blizu, a tako daleč….
Zbor je bil ustanovljen leta 1964. Ustanovitelji so z imenom »Giuseppe Peresson« želeli počastiti slepega glasbenika, ki je deloval v njihovem mestu. Med ustanovitelji je bil tudi Arnaldo De Colle, ki zbor vodi od ustanovitve. Programsko so usmerjeni k zborovski tradiciji, glede na priložnosti pa prilagajajo tudi program. Ob petdesetletnici so izdali zbornik, v katerem so popisali koncerte, festivale, tekmovanja in gostovanja, ki so jih doma in na tujem v tem času obiskali. Približno 30 pevcev prihaja iz doline Sv. Petra v Karniji, edinstvenem in očarljivem alpskem območju na severu Furlanije – Julijske krajine. Občasno nastopajo tudi v narodnih nošah iz 18. stoletja.
Arnaldo De Colle od rojstva živi v kraju Arta Terme. Bil je učenec Giuseppeja Peressona, svoje znanje pa je izpopolnjeval pri številnih drugih glasbenikih. Njegova glasbena dejavnost je povazana predvsem z zborom »Giuseppe Peresson«. V mestu je sicer imenovan tudi za organista v cerkvi sv. Štefana. Kot eklektičen skladatelj je bil nagrajen s prvimi nagradami na državnih tekmovanjih, pa tudi z diplomami in priporočili za svoje glasbena dela. Tradicije in običaji Karnije so zanj navdih, ki je botroval številnim glasbenim delom. Je tudi član nacionalnih in mednarodnih odborov tekmovanj in žirij. Oktobra 2019 in prejel posebno nagrado Umetniške komisije za “prispevek k obnovi in razvoju regionalne glasbene kulture”.

Sem slišal peti
2018-12-15 19:00 | Glavni trg Kranj, Glavni trg 2, Kranj, Gorenjska, 4000, Slovenia
Pevci Gorenjskega okteta Vas vabimo na Srečanje oktetov in malih vokalnih skupin Sem slišal peti na Glavnem trgu v Kranju, 15.decembra, ob 19:00.
Na pevskem odru se nam bodo kot gosti pridružili, ter vam s pesmijo ogreli srce in dušo Oktet Quercus, Oktet Jurij Dalmatin, ŽVS Lipa, Oktet Simon Gregorčič, VS Vilinke, Kvintet Vintgar, Oktet Suha in gostitelji.
Predstavili se vam bomo s pestrim programom adventno prednovoletnega izbora skladb; od znanih popevk, do skladb iz zakladnice adventnih in božičnih pesmi.
Vabljeni da se nam pridružite in se skupaj prepustimo brezčasni lepoti glasbe!
Potrebujete le prijetno družbo, koš dobre volje in kozarček toplega napitka z bližnjih stojnic adventnega sejma…

Jaz sëm pa snuëčë nečij bil
2018-06-10 19:30 | Dom krajanov Primskovo, Jezerska cesta 41, Kranj, Gorenjska, 4000, Slovenia
Pevci Gorenjskega okteta vas z umetniško vodjo Petro Jerič, vabimo da skupaj z nami zaključimo uspešno pevsko sezono s koncertom Jaz sëm pa snuëčë nečij bil. Na odru se nam bo pridružila vrhunska mezzosopranistka Irena Yebuah Tiran. Zazvenela bodo dela Hrabroslava Volariča, Antona Foersterja, Emila Adamiča, Ambroža Čopija, Andreja Makorja, Tineta Beca, Ola Gjeila in Gene Pitneya, tako da bo vsak poslušalec našel nekaj za sebe.
Vabljeni v Dvorano Primskovo v nedeljo 10.junija ob 19:30.
S seboj prinesite samo zvrhano mero pozitivne energije, da skupaj poustvarimo en čaroben pevski večer.

Jaz sëm pa snuëčë nečij bil
2018-06-08 19:30 | Glasbena šola Marjana kozine Novo esto, Jenkova ulica 1, Novo Mesto, Dolenjska, 8000, Slovenia
Pevci Gorenjskega okteta vas z umetniško vodjo Petro Jerič, vabimo da skupaj z nami zaključimo uspešno pevsko sezono s koncertom Jaz sëm pa snuëčë nečij bil. Na odru se nam bo pridružila vrhunska mezzosopranistka Irena Yebuah Tiran. Zazvenela bodo dela Hrabroslava Volariča, Antona Foersterja, Emila Adamiča, Ambroža Čopija, Andreja Makorja, Tineta Beca, Ola Gjeila in Gene Pitneya, tako da bo vsak poslušalec našel nekaj za sebe.
Vabljeni v dvorani Glasbene šole Marjana Kozine Novo mesto v petek 8.junija ob 19:30.
S seboj prinesite samo zvrhano mero pozitivne energije, da skupaj poustvarimo en čaroben pevski večer.

Božični koncert
2018-01-06 19:00 - 21:00 | Župnijska cerkev sv. Antona Padovanskega, Prečna 10, Prečna Pri Novem Mestu, 8000, Slovenia
Na tokratnem koncertu bosta moči združila Gorenjski oktet, pod vodstvom Petre Jerič, in APZ France Prešeren Kranj, ki ga vodi Fernando Mejías.
Koncert bo v soboto, 06. 01. 2018, ob 19:00 v cerkvi sv.Antona Padovanskega v Prečni pri Novem mestu.
Vabljeni, ne bo vam žal!
